Landskap (TV-film)

Landskap er en norsk TV-film fra 1974 regissert av Sverre Udnæs for Fjernsynsteatret. Den bygger på Harold Pinters enakter Landscape og ble oversatt til norsk av Pål-Helge Haugen.Fjernsynsteatret 27. aug. 1974 - Landskap på tv.nrk.no

Skuespillet viser kommunikasjonsvanskene mellom to mennesker i et ekteskap. Dette blir illustrert ved at de to rollefigurene synes å snakke med hverandre, uten at den éne later til å høre hva den andre sier. Dialogen minner om to uavhengige monologer. 

Skuespillet blir ofte studert, lest og framført sammen med Silence, en annen enakter som ble utgitt kort tid etter Landscape. Begge markerer en forandring i Pinters stil, med gjenklang av Samuel Becketts verker.The Guardian 11. januar 2008 I begge skuespillene hender ingenting. I stedet blir det lagt vekt på rollen til dialogene og monologene som finner sted. En kritiker formulerte det slik: «Ingenting hender, men mye blir utforsket.»Epilogue: Beyond Menace   

 Andre versjoner
Enakteren ble først sendt som hørespill på BBC Radio den 25. april 1968, med Peggy Ashcroft som Beth og Eric Porter som Duff.Pinter, Harold: Plays: Three, London: Methuen, 1994, s. 174, ISBN 0-413-38480-2 Den ble første gang satt opp på scene av The Shakespeare Company i London 2. juli 1969, med Ashcroft som Beth og David Waller som Duff, regissert av Peter Hall. 

 Setting 
Skuespillet er lagt til kjøkkenet i en herregård. Scenografien er minimalistisk av natur og består av noen få kjøkkenredskaper og et langt kjøkkenbord. Beth sitter i en lenestol på venstre side av bordet og Duff sitter i en stol på motsatt side.Pinter, Harold: Plays: Three, London: Methuen, s. 175, ISBN 0-413-38480-2

 Handling 
Det er praktisk talt innen handling i skuespillet. Fokuset ligger på samhandlingen, eller mangelen på den, mellom de to rollefigurene. Teksten krever at «Duff som vanlig henvender seg til Beth, men later ikke til å høre hennes stemme» og «Beth ser aldri på Duff og later ikke til å høre hans stemme.» Begge rollefigurene er avslappet og på ingen måte stive. Det som er av handling eksisterer kun i historiene som fortelles av rollefigurene.Pinter, Harold: Plays: Three. London: Methuen, 1978, s. 177-198, ISBN 0-413-38480-2

På NRKs nettside beskrives handlingen slik:

 Rolleliste 
Monna Tandberg - Beth
Svein Scharffenberg - Duff

 Referanser 

 Eksterne lenker 

Kategori:Norske dramafilmer
Kategori:Norske TV-filmer
Kategori:TV-filmer fra 1970-årene
Kategori:TV-produksjoner basert på verk av Harold Pinter
Kategori:Enkeltproduksjoner av Fjernsynsteatret
Kategori:TV-produksjoner på NRK
Kategori:Norske TV-produksjoner fra 1970-årene